Ѽпрест҃а́я бцд̑е, вы́шшая херуві̂мъ и чтс̑нѣ́йшая серафі̂мъ, ро́ждшая хрс̑та̀ бг҃а на́шего, а́гг҃льское вели́кое удивле́ніе, про̑ро́чествія исполне́ніе, бг҃оизбра́нная ѻтрокови́це, цр҃и́це нб҃сѐ и землѝ, всѣ́хъ скорбя́щихъ ра́досте, ѡби́димыхъ засту́пнице, а́лчущихъ пита́тельнице, ѡбурева́емыхъ приста́нище, больны́хъ посѣще́ніе, немощны́хъ покро́ве и заступле́ніе, си́рыхъ покрови́тельнице, пла́вающихъ тишино̀, путеше́ствующихъ поспѣше́ніе, тружда́ющихся поко́ище, наги́хъ ѡдѣя́ніе, ни́щихъ бога́тство неистощи́мое, ма́терей ти́хое весе́ліе, младе́нцєвъ крѣ́посте, всѣ̂мъ безпомѡ́щнымъ гото́вое во все́мъ поможе́ніе, хрс̑тіа́нскагѡ ро́да на́шегѡ нело́жная покрови́тельнице!ѽ всеми́лостивая дв҃о влд̑чце бцд̑е!̀ єди́нѣй ѿ всевы́шнягѡ даде́ся во все́мъ заступа́ти на́съ и сп҃са́ти:ты̀ єсѝ вѣ́рное и ско́рое врачевство̀ грѣхо́вныхъ на́шихъ страсте́й и мл҃твенница пе́рвая ко хрс̑ту̀ бг҃у на́шему ѡ проще́ніи грѣхѡ́въ на́шихъ